ஹேய்.... பஸ் இஸ் கம்மிங் ! " என்று ஏக காலத்தில் பல குரல்கள் ஒலிக்கின்றன. வீதியில் தேங்கி நின்ற மழை நீரை இருபுறமும் வாரி இறைத்துக் கொண்டு அந்த “ டீஸல் அநாகரிகம் வந்து நிற்கிறது. " பை... பை " “ ஸீயூ ! " “ சீரியோ ! ” -கண்டக்டரின் விசில் சப்தம். அந்தக் கும்பலில் பாதியை எடுத்து விழுங்கிக் கொண்டு ஏப்பம் விடுவதுபோல் செருமி நகர்கிறது அந்த பஸ். பஸ் ஸ்டாண்டில் பத்துப் பன்னிரண்டு மாணவிகள் மட்டுமே நின்றிருக்கின்றனர். மழைக் காலமாதலால் நேரத்தோடே பொழுது இருண்டு வருகிறது. 113 வீதியில் மழைக் கோட்டணிந்த ஒரு சைக்கிள்